Lav et referat af nedenstående tekst:

Tekst:
På Aalborg Katedralskole var der mandag middag bare maver i massevis. Eleverne mødtes for at protestere for retten til et frit tøjvalg. - Det er mega vigtigt, fordi der skal ikke være regler for, hvordan piger og kvinder skal klæde sig, siger Alberte Norre, der til dagligt går i 3. g på Aalborg Katedralskole. Debat går langt tilbage Selvom debatten er højaktuel, så er det langt fra første gang, skoleelevers påklædning diskuteres. På Hjørring Private Realskole ville man i 1999 forbyde outreret udseende, hvilket inkluderede piercinger og farvet hår. Tøjstilen var ligeledes til debat, og her ville skolen forbyde dét, som de betegnede som udfordrende tøj - heriblandt lårkorte kjoler og toppe. Det fik eleverne til at starte en underskriftindsamling. - Vi kan ikke forstå, hvorfor eleverne ikke selv må bestemme, hvad for noget tøj de vil gå i. Man er jo ikke dummere, fordi man har en anderledes tøjstil, sagde den tidligere elev på skolen Mads Lassen tilbage i 1999. - Man kan ikke bedømme folk, ud fra det tøj de går i. Det er jo hverken store bukser eller piercinger, der eksempelvis gør, at man begår kriminalitet. Jeg synes, at man skal have lov til at skille sig ud, sagde Anne-Kathrine Hall, der også er tidligere elev på Hjørring Private Realskole. Dengang bakkede de fleste borgere op om underskriftindsamlingen, men ligesom i dag er meningerne delte. Tilbageblik - Se eller måske endda gense indslaget fra 1999 herunder: Skoleuniformer var på vej tilbage I 2004 rasede debatten atter. På Tornhøjskolen i Aalborg var ledelsen og flere forældre godt trætte af frit udsyn til kavalergang, navler og synlige g-strengstrusser. Derfor overvejede skolen at indføre uniformer. - Når man skal i skole, så skal man være klædt på til at gå i skole. Når man skal til fest, så er man klædt på til at skulle til fest, sagde skoleleder Linda Schøneberg dengang. Skolelederen blev bakket op af skoleeleven Peter Mikkelsen. - Det sker, at man lige drejer hovedet og kigger. Jeg synes, at det er træls, at man lige mister sin koncentration, sagde niendeklasseseleven i 2004. Tilbageblik - Se indslaget fra Tornhøjskolen i 2004 herunder: Ligesom i 1999 i Hjørring var mange elever lodret uenige med ledelsen. Råber op en gang for alle Det er dog først i 2021, at eleverne er mødt talstærkt op i crop tops for at vise deres utilfredshed. På Aalborg Katedralskole undrer flere sig over den manglende udvikling i debatten. - Det er fuldstændig absurd, at vi i 2021 stadigvæk skal snakke om pigers påklædning. Vi snakker jo ikke om drenges påklædning, og det er bare helt vildt forkert, siger Luna Matilde Søvik Kristensen, der er HF-studerende på Aalborg Katedralskole. Det var ikke kun kvinder, der havde iført sig crop tops til mandagens demonstration. Gustav Christian Kærgaard Nielsen, som går i 1.g, var nemlig også troppet op i en crop top, og hans budskab var klart. - Man skal have lov til at gå rundt i det, man har lyst til, lyder det fra gymnasieeleven. Om debatten blusser op igen om 22 år må stå hen i det uvisse, men eleverne på Aalborg Katedralskole gør i hvert fald sit for, at debatten ophører her og nu.

Referat:
Eleverne på Aalborg Katedralskole vil selv have lov at bestemme, hvilket tøj de har på. Det var budskabet på mandagens demonstration, der langt fra er den første af sin slags.